Source: http://www.epi.sk/clanok-z-titulky/Novinky-v-zakone-o-vlastnictve-bytov-a-nebytovych-priestorov-tt.htm
Timestamp: 2018-11-17 01:16:18+00:00
Document Index: 12005387

Matched Legal Cases: ['§ 5', '§ 5', '§ 5', '§ 5', '§ 6', '§ 15', '§ 1']

Novinky v zákone o vlastníctve bytov a nebytových priestorov
Presnejšie pravidlá pre zmluvy o výkone správy, nové povinnosti správcov, nová úprava hlasovania, organizácie schôdzí od 1. 11. 2018.
Autori: JUDr. Jana Zimmermannová JUDr. Ján Zimmermann
Podľa zámeru tvorcov novely deklarovaného v dôvodovej správe má nová úprava odstrániť nesystematickosť a neprehľadnosť súčasného znenia zákona o vlastníctve bytov a nebytových priestorov. Nová úprava má priniesť jednoznačnejšiu, systematickejšiu a prehľadnejšiu úpravu prijímania rozhodnutí vlastníkmi, zaviesť mechanizmy, ktoré by mali prispieť k zvýšenej informovanosti vlastníkov bytov a nebytových priestorov o veciach týkajúcich sa správy domu a účinnejšie mechanizmy na zvýšenie kontroly orgánov spoločenstva alebo správcu domov, pričom zavádza aj niektoré nové práva a povinnosti týchto subjektov. Obsahom tohto príspevku je prehľad jednotlivých zmien v ZVBNP, ale aj návrh predbežných opatrení na predchádzanie problémom s ich aplikáciou, ako aj poukázanie na niektoré ťažšie identifikovateľné spojitosti medzi novelizovanými ustanoveniami.
Najmä z dôvodu obsolétnosti, ako aj z dôvodu novej zákonnej úpravy v ostatných ustanoveniach poslednej novely boli upravené či vypustené niektoré náležitosti zmluvy o prevode vlastníctva bytu alebo nebytového priestoru (ďalej aj „zmluva o prevode“), upravené v § 5 ZVBNP:
- vypustená je povinnosť zistenia technického stavu bytu a nebytového priestoru podľa znaleckého posudku s uvedením opráv, ktoré treba nevyhnutne vykonať v najbližších dvanástich mesiacoch, ak o to nadobúdateľ bytu alebo nebytového priestoru požiada [pôvodne stanovené v § 5 ods. 1 písm. f) ZVBNP],
- prílohou zmluvy o prevode už nie je „vyhlásenie“, ale „potvrdenie“ správcu alebo predsedu spoločenstva vlastníkov bytov a nebytových priestorov v dome, že vlastník bytu alebo nebytového priestoru v dome nemá žiadne nedoplatky na úhradách za plnenia spojené s užívaním bytu alebo nebytového priestoru v dome a na tvorbe fondu prevádzky, údržby a opráv,
- v prípade prvého prevodu vlastníctva bytu alebo nebytového priestoru v dome už nie je vyžadované vyhlásenie prenajímateľa o tom, že nájomca bytu alebo nebytového priestoru nemá žiadne nedoplatky na nájomnom a na úhradách za plnenia spojené s užívaním bytu alebo nebytového priestoru (pôvodne stanovené v § 5 ods. 2 ZVBNP),
- s návrhom na zápis vkladu vlastníckeho práva do katastra nehnuteľností už nie je povinnosť predkladať dokumentáciu, z ktorej by bola zrejmá poloha a plocha bytu a nebytového priestoru v dome, spoločných častí domu a spoločných zariadení domu a príslušenstva, pretože táto dokumentácia je už v katastri nehnuteľností evidovaná od prvého vkladu vlastníctva bytu alebo nebytového priestoru v dome (pôvodne stanovené v § 5 ods. 5 ZVBNP),
- k prvej zmluve o prevode vlastníctva bytu alebo nebytového priestoru v dome sa v zmysle novely pripájajú nielen situačné plány jednotlivých poschodí domu s vyznačením jednotlivých bytov a nebytových priestorov v dome, ich čísiel a identifikácia pozemku, ale aj vyznačenie garážových stojísk a skladových priestorov.
3. Správa domu a právne postavenie subjektov výkonu správy domu
3.1. Uzatváranie zmlúv so subjektmi vykonávajúcimi správu domu
Preformulovaním ustanovenia § 6 ods. 1 bola poslednou novelou explicitne stanovená povinnosť vlastníkov bytov a nebytových priestorov zabezpečiť správu domu spoločenstvom alebo správcom. Tiež bolo explicitne stanovené, že ak boli v dome uzavreté viaceré zmluvy ohľadom zabezpečenia výkonu správy domu, je platná len zmluva o výkone správy alebo zmluva o spoločenstve uzavretá ako prvá; ostatné zmluvy sú neplatné.
Pre uzatváranie zmlúv o výkone správy, ako aj zmlúv o spoločenstve sú poslednou novelou stanovené presnejšie a jednotnejšie pravidlá.
Podrobnejšie informácie nájdete v nasledovných príspevkoch v produkte EPI Odborné články:
K poslednej novele zákona o vlastníctve bytov a nebytových priestorov
K vybraným ustanoveniam novely zákona o vlastníctve bytov a nebytových priestorov č. 268/2007 Z. z.
Zákonné záložné právo podľa § 15 zákona o vlastníctve bytov a nebytových priestorov (č. 182/1993 Z. z.)
Súlad zákona č. 182/1993 Z. z. o vlastníctve bytov a nebytových priestorov v znení neskorších predpisov s Ústavou SR
O zmenách zákona o vlastníctve bytov a nebytových priestorov podľa zákona č. 205/2014 Z. z.
O zmenách zákona o vlastníctve bytov a nebytových priestorov podľa zákona č. 246/2015 Z. z.
Komentár k § 1 zákona 182/1993 Z. z.
Dôvodová správa k zákonu č. 283/2018 Z. z. (o vlastníctve bytov a nebytových priestorov)